Ed er arbeidshesten i gruppa og er svært uhygienisk og stokk dum, men er veldig sterk. Dessuten har han høy smerteterskel, og tåler det utroligste. Ed har en søster som heter Sarah. Han elsker også høner og har flere ganger forsøkt å stjele noen fra Rolfs bondegård. Mellomnavnet hans er Henning (engelsk: Horace). Ed har ingen hake og bare et enkelt, langt øyenbryn som strekker seg over begge øynene; Eddy kaller ham derfor noen ganger for «Monobrynet».